কয়েক দিন নগরীর বিভিন্ন এলাকা পরিদর্শনকালে দেখা গেছে, সিটি নির্বাচন সামনে রেখে হঠাৎ করেই অস্থির হয়ে উঠেছে ছাত্রশিবিরের তৎপরতা। তারা নগরজুড়ে এহসানুল মাহবুব জুবায়েরের পক্ষে প্রচার চালাচ্ছেন। তাদের বেশিরভাগই বহিরাগত। জামায়াত-শিবিরের ক্যাডাররা দেশের বিভিন্ন জেলা ও উপজেলা থেকে সিলেটে এসে নির্বাচনী প্রচারণা কার্যক্রম চালাচ্ছে। সেই সঙ্গে দীর্ঘদিন আত্মগোপনে থাকা জামায়াত-শিবিরের স্থানীয় ক্যাডাররাও প্রকাশ্যে মাঠে নেমেছে।